সারাদিন হাত দিয়ে কত কাজ করা হয়,  হাত দিয়ে ঘুষি মারা, সেতো কাজ ভালো নয়।  মিছিলের শ্লোগানেতে লোকে হাত তোলে ঐ,  হাত দিয়ে মুড়ি  ভাজে হাত দিয়ে ভাজে খই।  হাতমুখ ধুয়ে কেউ হাত দিয়ে ভাত খায়।  হাত খরচের টাকা মার কাছে ছেলে চায়।  হাত দেখে আয়ু রেখা বলে দেয় জ্যোতিষে,  আঁধারের কালো হাত করে শুধু ক্ষতি সে।  হাতাহাতি করে কেউ হতাহত হয় যে,  হাতটান কখনোই ভাল কাজ নয় যে।  হাত ধরে নাড়ী চেপে রোগী দেখে ডাক্তার।  দানে যার হাত বড়, বহু নামডাক তার।  অপরাধী হাতকড়া পরে যায় থানাতে  ডানে বায়ে হাতড়িয়ে পথ চলে কানা যে।  হাতে কাজ থাকে নাতো বড় ছুটিছাটাতে,  নাপিতের হাত ভালো চুল দাড়ি কাটাতে।  ছোট শিশু নিজ  হাতে কোন কিছু খায় না  আইনের হাত থেকে কেউ ছাড়া পায় না।